recursal/SuperWikiNEXT-32B huggingface dataset:
ভ্ল্যামার্টিংয়ে পশ্চিম ফান্ডার্সের বেলজিয়ান প্রদেশের একটি গ্রাম এবং ইপ্রেস শহরের একটি শহর। **Vlamertinge** এর গ্রামের কেন্দ্রটি YPRES শহরের শহরের বাইরে অবস্থিত, মূল সড়ক N38 দিয়ে কাছাকাছি পপারংকে অবস্থিত।

Ypres এর শহরের কেন্দ্রে পাশাপাশি, ভ্ল্যামার্টিংয়ে হল ইপ্রেসের বৃহত্তম বোরো। ব্রাজিলের পশ্চিমে, পপারিংয়ের রাস্তার পাশে, ব্র্যান্ডহেকের পল্লী।

ইতিহাস
------

মধ্যযুগ থেকে ভ্ল্যামার্টিংয়ের তারিখ সম্পর্কে সর্বাধিক তথ্য। 857 সালে ভ্ল্যামার্টিংয়ে একটি চ্যাপেল তৈরি করা হয়েছিল। 970 সালে Ypres ধ্বংস এবং Vlamertinge এর চ্যাপেল পুড়িয়ে ফেলা। প্রাচীনতম ডকুমেন্ট, যার নাম ফ্লামবার্টেঙ্গেজ, নামটি অন্তর্ভুক্ত করে 1066 বছর বয়েসী। Baudouin van Lille, ফ্ল্যান্ডার্স গণনা, তার স্ত্রী আদেলা এবং তাদের পুত্র বাউডউইন, এই বিধানে গির্জা এবং অধ্যায় থেকে পণ্য দিয়েছেন লিনে সিন্ট-পিটারস থেকে এই পণ্য ছিল, অন্যান্য জিনিসগুলির মধ্যে, একটি দশম Elverdinge এবং একটি দশম Vlamertinge অবস্থিত - "In territorio Furnensi, in villa Elverzenges, decinam unam ; Flambertenges decinam similiter unam ".

আনিসিয়েন অঞ্চল ভ্ল্যামার্টিংয়ের অধীনে ২২ টি পশ্চিমে ভুর্ণ-অম্বাচটের একটি গৌরব ছিল এবং প্রায় কাছাকাছি Ypres এর অবরোধ থেকে অনেক কষ্ট হয়েছিল।

ভূগোল
-----

ভ্ল্যামার্টিংয়ে সমুদ্রপৃষ্ঠ থেকে 17 মিটার উপরে। পৌরসভার পূর্বে ইপ্রেস, দক্ষিণে ভোমমমেজেল, দক্ষিণে কেমেল এবং ডিকবেবাস, দক্ষিণপন্থী রেননিেলস্ট, পশ্চিমের পপারিংে, উত্তরে এলভারডিং এবং উত্তরপূর্বের ব্রিলেন।

ডেমোগ্রাফিক উন্নয়ন
-------------------

1487 থেকে 1697 সাল পর্যন্ত আমরা ভ্ল্যামার্টিংয়ে জনসংখ্যার একটি বড় পতন দেখেছি। এই জন্য সবচেয়ে যুক্তিসঙ্গত ব্যাখ্যা নেদারল্যান্ডস মধ্যে অষ্টম বছরের যুদ্ধ ছিল। প্রথম বিশ্বযুদ্ধের সময় আমরা দেখতে পাই যে জনসংখ্যার আবার relapsing হয়। এটি কেনার কাছাকাছি ইপ্রেস ছিল, যেটি ছিল একটি ফ্রন্ট টাউন, ব্যাপকভাবে বোমা বিস্ফোরণ এবং ভ্ল্যামার্টিংয়ে এই বোমা হামলার থেকেও অনেক ক্ষতি হয়েছে

আকর্ষণ
------

* সেন্ট ভাদাস্টাস গির্জা
* 19২২ সাল থেকে ভ্লালার্টিংয়ের সাবেক টাউন হল, নয়া-ফ্লেমিশ রেনেসাঁ শৈলীতে
* কাসল অফ ভ্ল্যামার্টিংয়ে বা কাসল ডু পারক 1857-1858 সালে উইসকাকাটার পিয়ের-গুস্টাভ ডু প্যারিসের আদেশে নির্মিত হয়েছিল।
* ভ্ল্যামার্টিংয়ে প্রথম বিশ্বযুদ্ধের সময় ব্রিটিশ সামরিক সমাধিস্থল রয়েছে:
	+ Brandhoek Military Cemetery
	+ Red Farm Military Cemetery
	+ Vlamertinghe Military Cemetery
	+ Vlamertinghe New Military Cemetery
	+ Railway Chateau Cemetery
	+ Divisional Cemetery
	+ Brandhoek New Military Cemetery
	+ Brandhoek New Military Cemetery No.3
	+ Hop Store Cemetery
**ম্যাথিউ রায়ান ফিলিপ** (ইংরেজি: Matthew Ryan Phillippe) (জন্ম: ১০ সেপ্টেম্বর, ১৯৭৪)), যদি **রায়ান ফিলিপ** নামেই সমধিক পরিচিত একজন মার্কিন অভিনেতা। *ওয়াল লাইফ টু লাইভ* সোপ অপরাতে অভিনয়ের পর তিনি ১৯৯০-এর দশকের শেষের দিকে চলচ্চিত্রে অভিনয় শুরু করেন। তার অভিনীতি চলচ্চিত্রগুলোর মধ্যে আছে *আই নো হোয়াট ইউ ডিড লাস্ট সামার*, *ক্রুয়েল ইনটেনশন্স* এবং *৫৪*। খুব সাম্প্রতিককালে তিনি একাডেমি পুরস্কার বিজয়ী চলচ্চিত্র *ক্র্যাশ*-এ অভিনয় করেছেন। এছাড়া ২০০৭ সালে তিনি *ব্রিচ* নামের সত্য ঘটনা অবলম্বনে নির্মিত একটি চলচ্চিত্রেও অভিনয় করেছেন।

ব্যক্তিগত জীবন
--------------

১৯৯৭ সালে ফিলিপ অভিনেত্রী রিজ উইদারস্পুনের ২১তম জন্মদিনের অনুষ্ঠানে অংশগ্রহণ করেন। সেসময় তার সাথে উইদারস্পুনের দেখা হয়, এবং পরবর্তীতে তিনি গণমাধ্যমকে জানান যে তারা সেদিন পুরো রাত একত্রে কাটিয়েছেন, এবং উইদারস্পুন ফিলিপকে বলেছেন, "আমার মনে হয় তুমি হচ্ছো আমার জন্মদিনের উপহার" পরের দিন সকালে ফিলিপ ছবির শুটিংয়ের কাজে ক্যালিফোর্নিয়া ছেলে নর্থ ক্যারোলাইনা চলে যান। পরবর্তীতে চিঠি, ই-মেইল ও টেলিফোনের মাধ্যমে তাদের প্রেম চলতে থাকে। পরে ফিলিপ লস অ্যাঞ্জেলসে ফিরে এলে তারা একসাথে সময় কাটাটে থাকে এবং তাদের বাগদান হয় ১৯৯৮-এর ডিসেম্বরে। পরবর্তী বছরে তারা এক সাথে *ক্রুয়েল ইনটেনশন* চলচ্চিত্রে অভিনয় করা শুরু করে। ফিলিপ এবং উইদারস্পুন ৫ জুন, ১৯৯৯-এ সাউথ ক্যারোলাইনার এক খামারবাড়িতে ছোট ঘরোয়া অনুষ্ঠানে বিবাহ বন্ধনে আবদ্ধিত হন।

তথ্যসূত্র
---------

1. ↑  "JANE Magazine"। *The Nine About-to-Be Biggest Stars*। ২২ এপ্রিল ২০০১ তারিখে মূল থেকে আর্কাইভ করা। সংগ্রহের তারিখ অক্টোবর ১৫, ২০০৬।  অজানা প্যারামিটার `|dateformat=` উপেক্ষা করা হয়েছে (সাহায্য)

বহিঃসংযোগ
---------

* ইন্টারনেট মুভি ডেটাবেজে রায়ান ফিলিপ (ইংরেজি)
**চন্নী আনন্দ** একজন কাশ্মিরি সাংবাদিক। ২০২০ সালে তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কার লাভ করেন। তিনি অ্যাসোসিয়েটেড প্রেসের চিত্র সাংবাদিক হিসেবে কাশ্মীর নিয়ে ভারতের ক্র্যাকডাউনের ছবিগুলির জন্য নির্বাচিত আলোকচিত্র বিভাগ এই পুরস্কার লাভ করেন।

প্রাথমিক জীবন
-------------

চন্নী আনন্দ ভারত শাসিত জম্মু কাশ্মিরের বাসিন্দা।

কর্মজীবন
--------

তিনি ভারত-পাকিস্তান সীমান্তের সহিংসতা, রাজনৈতিক বিকাশ, দক্ষিণ এশিয়ায় ভূমিকম্পের কারণে বাস্তুচ্যুত হওয়ার গল্পগুলি কভার করেছেন। তিনি ২০০০ সাল থেকে অ্যাসোসিয়েটেড প্রেসে কাজ করছেন।

সাংবাদিকতা
----------

চন্নী আনন্দ বর্তমানে মার্কিন বার্তা সংস্থা এসোসিয়েটেড প্রেসের সাংবাদিক হিসেবে কাজ করেন।

অর্জন
-----

২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে তিনি আরও দুই জন চিত্র সাংবাদিক দার ইয়াসিন এবং মুখতার খান-এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।

তথ্যসূত্র
---------

1. ↑  "পুলিত্‍জারে ভূষিত কাশ্মীরের তিন ফটোগ্রাফার"। *indiatimes.com*। ৫ মে ২০২০। সংগ্রহের তারিখ ৫ মে ২০২০।
2. ↑  "পুলিৎজার জিতলেন তিন কাশ্মিরি সাংবাদিক"। *banglatribune.com*। ৫ মে ২০২০। জুন ১, ২০২০ তারিখে মূল থেকে আর্কাইভ করা। সংগ্রহের তারিখ মে ৫, ২০২০।
3. ↑  "৩ কাশ্মিরি সাংবাদিক জিতলেন পুলিৎজার"। *dailynayadiganta.com*। ৫ মে ২০২০। সংগ্রহের তারিখ ৫ মে ২০২০।
4. ↑  "Channi Anand, Mukhtar Khan and Dar Yasin of Associated Press"। The Pulitzer Prizes। সংগ্রহের তারিখ মে ৫, ২০২০। Channi Anand

বহিঃসংযোগ
---------

* টুইটারে চান্নি আনন্দ
* ফেইসবুকে চান্নি আনন্দ[*স্থায়ীভাবে অকার্যকর সংযোগ*]
***চন্দ্রওয়াসি*** বা ***চন্দ্রহাসি* নৃত্য** হল ইন্দোনেশিয়া-র একটি নৃত্যকলা যা প্রধানত দুই নারী নৃত্যকলাকুশলী দ্বারা প্রদর্শিত হয়। এই নৃত্যের মাধ্যমে দুজন বার্ড অফ প্যারাডাইস (ইন্দোনেশিয়ান ভাষায় *বুরুং সেন্দ্রাওয়াসিহ* ) -এর সঙ্গমের আচার বর্ণনা করা হয়।

ইতিহাস
------

মানুক নামক এক ব্যক্তি *চন্দ্রওয়াসি* নামে পরিচিত একটি নৃত্যকলা প্রস্তুত করেছিলেন। ১৯২০ এর দশকে বুলেলেং রিজেন্সির সাওয়ান মহকুমায় প্রথম এই নৃত্য পরিবেশন করা হয়েছিল। এই এলাকাটি ত্রুনজায়া, উইরাংজায়া এবং পালাওয়াক্য সহ অসংখ্য নৃত্যের উৎপত্তিস্থল। যাইহোক, চন্দ্রহাসি নৃত্য তার নিজস্ব বৈশিষ্ট্যসহ সাধারণ নাচের শৈলী থেকে উল্লেখযোগ্যভাবে আলাদা ছিল।

*চন্দ্রহাসি* নৃত্যের বর্তমান দিনের উল্লেখযোগ্য পরিবেশনা করেছিলেন নৃত্যকার বন্দেম। তিনি ১৯৮৮ সালে প্রথম এই নৃত্য পরিবেশন করেন। *মানুক দেবতা* ("দেবতার পাখি") বালিনীতে। সঙ্গীকে আকৃষ্ট করার জন্য নাচ এবং গান করতেন। সেইখান থেকেই চন্দ্রহাসি নৃত্যটির ধারা অনুপ্রাণিত হয়েছে। এটি বেশ কয়েকটি উল্লেখযোগ্য বালি নৃত্যের মধ্যে একটি।

নৃত্য প্রদর্শন
--------------

নৃত্যটি প্রধানত দুজন মহিলার দ্বারা সঞ্চালিত হয়। একজন নর্তকী পুরুষ পক্ষীর ভুমিকা গ্রহন করে ও আরেকজন নর্তকী নারী পক্ষীর ভুমিকায় উপনীত হন। নর্তকীরা পান্ডজি -স্টাইলের স্থানীয় মস্তক পরিধেয় দ্বারা সজ্জিত হন যার মধ্যে পালক লাগানো থাকে, সেইসাথে গোলাপী দাগ দেওয়া লম্বা ঘেরজুক্ত স্কার্ট‌ থাকে। রঙচঙে স্কার্টগুলি স্বর্গের পাখিদের রঙিন লেজ ও পাখনা চিহ্নিত করতে ব্যবহার হয়, নর্তকীর ঘূর্ণন ও লম্ফনের সাথে সাথে এই লম্বা স্কার্ট‌গুলি হাওয়ার বেগে উড়তে থাকে যা দেখে মনে হয় নর্তকী আসলে একজন পাখি যিনি রঙ্গিন পাখা মেলে উড়ছেন।

নৃত্যশিল্পীরা স্বর্গের পাখিদের ডানার প্রতীক হিসাবে তাদের পোশাক ব্যবহার করে এবং যুগ্ম সংবদ্ধ নাচের মাধ্যমে দর্শকদের মনোরঞ্জন করে। দুই নর্তকী এমনভাবে নৃত্য পরিবেশনা করে যাতে দর্শকদের তাদের দেখে দুই নৃত্যরত আনন্দময় পাখির কথা মনে পড়ে যায়।

তথ্যসূত্র
---------

1. ↑  Bali Post 2012।
2. 1 2 3  Ayu 2013।
3. 1 2  Pikiran Rakyat 2014।
4. ↑  Smithsonian Institution।
5. ↑  Kompas।
6. 1 2  Dibia ও Ballinger 2004।
7. ↑  The Jakarta Post 2007।
**নিতিন থাপা** (নেপালি: नितिन थापा, ইংরেজি: Nitin Thapa; জন্ম: ৭ ফেব্রুয়ারি ২০০২) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পোখরা থান্ডার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন।

নেপালি ক্লাব সংকটা কাঠমান্ডু মলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা কাঠমান্ডু মলের হয়ে খেলার পর ২০১৯–২০ মৌসুমে তিনি প্রথমে স্টার স্পোর্টস এবং পরবর্তীকালে চেয়াসাল যুব দলে যোগদান করেছেন। ২০২১–২২ মৌসুমে, তিনি চেয়াসাল যুব হতে নেপালি ক্লাব পোখরা থান্ডার্সে যোগদান করেছেন।

নিতিন ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ২ ম্যাচে অংশগ্রহণ গোল করেছেন।

প্রারম্ভিক জীবন
---------------

নিতিন থাপা ২০০২ সালের ৭ই ফেব্রুয়ারি তারিখে নেপালে জন্মগ্রহণ করেছেন।

আন্তর্জাতিক ফুটবল
-----------------

২০২১ সালের ২রা সেপ্টেম্বর তারিখে, মাত্র ১৯ বছর, ৬ মাস ও ২৬ দিন বয়সে, ডান পায়ে ফুটবল খেলায় পারদর্শী নিতিন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় তেজ তামাংয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নেপাল ১–১ গোলে ড্র করেছিল।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেপাল | ২০২১ | ২ | ০ |
| সর্বমোট | ২ | ০ |

তথ্যসূত্র
---------

1. ↑  "Nepal vs. India - 2 September 2021"। *Soccerway*। ২ সেপ্টেম্বর ২০২১। সংগ্রহের তারিখ ১৮ সেপ্টেম্বর ২০২১।
2. ↑  "Nepal - India, Sep 2, 2021 - International Friendlies - Match sheet"। *Transfermarkt* (ইংরেজি ভাষায়)। ২ সেপ্টেম্বর ২০২১। সংগ্রহের তারিখ ১৮ সেপ্টেম্বর ২০২১।
3. ↑  Strack-Zimmermann, Benjamin (২ সেপ্টেম্বর ২০২১)। "Nepal vs. India (1:1)"। *National Football Teams*। সংগ্রহের তারিখ ১৮ সেপ্টেম্বর ২০২১।

বহিঃসংযোগ
---------

* সকারওয়েতে নিতিন থাপা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে নিতিন থাপা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে নিতিন থাপা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে নিতিন থাপা (ইংরেজি) উইকিউপাত্তে এটি সম্পাদনা করুন
**সরকারী চারু এবং কারুকলা মহাবিদ্যালয়, আসাম** সুকুমার কলা বিষয়ক শিক্ষা প্রদান করা ভারতের উত্তর পূর্বাঞ্চলের প্রথম সরকারী মহাবিদ্যালয়। মহাবিদ্যালয়টি পাঁচ বছরের কলার সংযুক্ত পাঠক্রমের সমাপ্ত করে ‘ব্যাচেলর অব ফাইন আর্টস্’ ডিগ্রী প্রদান করে। শিল্পী জীবেশ্বর বরুয়া এই মহাবিদ্যালয় স্থাপন করেছিলেন এবং এটি গুয়াহাটি বিশ্ববিদ্যালয়ের অন্তর্ভুক্ত।

ইতিহাস
------

জীবেশ্বর বরুয়া পানবাজার বালিকা উচ্চতর মাধ্যমিক বিদ্যালয়ে চিত্রকলার শিক্ষক হিসাবে কেরিয়ার আরম্ভ করে৷ সেই বিদ্যালয়ে তিনি একটি আর্ট স্কুল প্রতিষ্ঠা করেন যদিও বিদ্যালয়টিকে পূর্ণাঙ্গ রূপ দিতে সংগ্রাম করতে হয়৷

১৯৪৭ সালে বরুয়া পানবাজারের ডন বস্কো বিদ্যালয়ে আর্ট স্কুলের প্রতিষ্ঠা করে৷ ১৯৪৮ সাল থেকে এই বিদ্যালয় আসাম সরকার থেকে মাসিক পুঁজি লাভ করতে সক্ষম হয়৷  ১৯৫৯ সাল থেকে এই পুঁজির বৃদ্ধি হয় এবং লাখটকীয়াতে অবস্থিত ললিত কলা একাডেমীর সাথে একসাথে মাসিক পুঁজির নিয়মিতকরণ হয়৷ এই ললিত কলা একাডেমীর সেক্রেটেরী হিসাবেও বরুয়া কার্য্যনির্বাহ করেন৷  ১৯৫৮ সালে এই প্রতিষ্ঠান প্রথমবার দিল্লীতে অনুষ্ঠিত জাতীয় প্রদর্শনীতে অংশগ্রহণ করে৷ এরপর বরুয়ার তত্ত্বাবধানে ললিত কলা একাডেমী গুয়াহাটিতে চিত্র প্রদর্শনী অনুষ্ঠিত করে৷ 

বরুয়ার মৃত্যুর পরে এই ললিত কলা একাদেমী পৃথক হয়ে স্বাধীনভাবে সরকারী চারু এবং কারুকলা মহাবিদ্যালয় নামে প্রসিদ্ধ হয়৷ প্রথমে এই মহাবিদ্যালয় গুয়াহাটির শান্তিপুরের একটি ভাড়াঘরে ছিলেন। ২০০৫ সালের সেপ্টেম্বর মাসে আসামের মুখ্যমন্ত্রী তরুণ গগৈ এর বর্তমান চৌহদ্দি গুয়াহাটির বশিষ্ঠতে উদ্বোধন করেন৷

অবস্থান
-------

গুয়াহাটি মহানগরের বশিষ্ঠের বশিষ্ঠাশ্রম দেবালয় পথে মহাবিদ্যালয়টি অবস্থিত। ৩৭ নং জাতীয় সড়কের বশিষ্ঠ চারআলি চক থেকে মহাবিদ্যালয়ে ২ কিঃমি, আই.এস.বি.টি. থেকে ১০ কিঃমি এবং গুয়াহাটি রেলওয়ে স্টেশন থেকে প্রায় ১৮ কি.মি.। লোকপ্রিয় গোপীনাথ বরদলৈ আন্তর্জাতিক বিমানবন্দর থেকে মহাবিদ্যালয়ের দূরত্ব প্রায় ৩০ কিঃমি।

পাঠক্রম
-------

মহাবিদ্যালয়টি পাঁচ বছরের কলার সংযুক্ত পাঠক্রমের সমাপ্ত করে ‘ব্যাচেলর অব ফাইন আর্টস্’ ডিগ্রী দেয়। পাঠক্রমের প্রথম দুবছর হল প্রারম্ভিক পাঠক্রম এবং পরের তিন বছরে নিম্ন উল্লিখিত যেকোনো একটি বিষয়ে বিশেষজ্ঞর প্রশিক্ষণ দেয়,

* চিত্র কলা
* প্রায়োগিক কলা
* ভাস্কর্য্য
* গ্রাফিক আর্ট

এই পাঠক্রমসমূহ গুয়াহাটি বিশ্ববিদ্যালয়ের অন্তর্ভুক্ত।

তথ্যসূত্র
---------

1. ↑
2. 1 2 3  Tiprasatimes (১৩ মে ২০১৭)। "Government College of Art & Crafts: From Glory Towards Oblivion - Tiprasa Times"। *tiprasatimes.com*। ২৪ মে ২০১৭ তারিখে মূল থেকে আর্কাইভ করা। সংগ্রহের তারিখ ২৪ মে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑
ভ্রকুকেটেশ্বর শিব মন্দির ভারতের ওড়িশা রাজ্যের ভুবনেশ্বরের পুরাতন শহর যমেশ্বর পাটনায় অবস্থিত। এটা একটি একক গঠনের দেউল ধরনের ভবন। স্থানীয় জনশ্রুতি অনুযায়ী মন্দিরটি কেশরী'দের হাতে নির্মিত হয়।

অবস্থান
-------

ভ্রুকুটেশ্বর শিব মন্দির ভুবনেশ্বরের পুরাতন শহরে অবস্থিত। লিঙ্গরাজ মন্দির থেকে যমেশ্বর মন্দিরে যাওয়ার পথে বাধেইব্যাংক চকের ডান পাশে এটা পড়ে। মন্দিরটি থেকে তালেশ্বর মন্দির ৪০ মি. পূর্বে, যমেশ্বর মন্দির ৩০ মি. দক্ষিণ-পূর্বে এবং বক্রেশ্বর মন্দির ৩০ মি. পশ্চিমে অবস্থিত।

বর্ণনা
------

ভ্রকুটেশ্বর মন্দিরটি উত্তরমুখী। এটা সামনের উঠোন বা বারান্দাহীন একক গঠনের পীধা দেউল। এখানকার পূজিত দেবতা হচ্ছে চক্রীয় যোনিপীঠের উপর শিবলিঙ্গ।

মন্দিরটি বর্তমানে সরকারের অধীনে রয়েছে। পূর্ব থেকেই এটা আবাসিক মন্দির তাই স্থানীয় জনগণ সৌধটির দেখাশোনা করে থাকে। ধারণা করা হয় মন্দিরটি ১৩ শতকের শেষভাগে গঙ্গা শাসকদের নির্মিত। এটা কলিঙ্গ স্থাপত্যশৈলীতে নির্মাণ করা হয়। মন্দির চত্ত্বরের দক্ষিণ, পূর্ব ও পশ্চিমে দেয়ালঘেরা এবং উত্তরাংশে একটি প্রাচীন কূয়া আছে। মন্দিরটিতে ৫৩ জন পার্শ্ব দেবতা রয়েছে।

স্থাপত্যশৈলী
------------

কলিঙ্গশৈলীতে ল্যাটেরাইট দিয়ে মন্দিরটি নির্মাণ করা হয়েছে। মন্দিরটিতে একটি বর্গাকার বিমান রয়েছে যার উচ্চতা ৫.০৩ মি.। এর তিনটি ভাগ আছে। বড় অংশের উচ্চতা ২.০৩ মি. এবং গান্ধি অংশের উচ্চতা ৩.০ মি.। মস্তক অংশটি ভেঙে পড়েছে। দরজার কপাট ১.৭ মি. দৈর্ঘ্য এবং ০.৭০ মি. প্রশস্ত।

আরও দেখুন
---------

* ভুবনেশ্বরের মন্দিরসমূহের তালিকা।

তথ্যসূত্র
---------

1. ↑  Lesser Known Monuments of Bhubaneswar by Dr. Sadasiba Pradhan

বহিঃসংযোগ
---------

* Pradhan, Sadasiba (২০০৯)। *Lesser Known Monuments Of Bhubaneswar*। Bhubaneswar: Lark Books। আইএসবিএন 81-7375-164-1।

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |
**নিডারজাখসেন** (জার্মান: *Niedersachsen* [ˈniːdɐzaksən]) জার্মানিত একটি রাজ্য। এটি জার্মানির উত্তর-পশ্চিমাঞ্চলে অবস্থিত। এর আয়তন ৪৭,৬২৪ বর্গ কিলোমিটার এবং আয়তনের দিক থেকে এটি জার্মানির দ্বিতীয় বৃহত্তম। রাজ্যটির জনসংখ্যা প্রায় ৮ মিলিয়ন এবং জনস্নগখ্যার দিক থেকে এটি চতুর্থ বৃহত্তম। নিডারজাখসেনের উত্তরে গ্রামাঞ্চলের মানুষ বিভিন্ন উপভাষা ব্যবহার করে। তবে উপভাষা ব্যবহারকারীর সংখ্যা ক্রমেই হ্রাস পাচ্ছে।

এই রাজ্যের সীমানায় রয়েছে উত্তর সাগর, শ্লেসভিগ-হোলস্টাইন, হামবুর্গ, মেকলেনবুর্গ-ভোপোমান, ব্র্যান্ডেনবুর্গ, জ্যাক্সোনি-আনহাল্ট, থুরিনগিয়া, হেসে, নর্থ রিনে-ভেস্টফালিয়া এবং নেদারল্যান্ড। জার্মানির অন্য যেকোন রাজ্যের চেয়ে নিডারজাখসেনের প্রতিবেশীর সংখ্যা বেশি। এই রাজ্যের প্রধান শহরগুলো হল হানোফার, ব্রুন্সভিগ, লুনেবুর্গ, ওস্নাব্রুক, ওল্ডেনবুর্গ, হিল্ডাশাইম, ভোলফেনবুটেল, ভোলসবুর্গ এবং গোটিঙ্গেন।

নিডারজাখসেনের উত্তর সাগরের তীরবর্তী এলাকা ইস্ট ফ্রিসিয়া নামে পরিচিত। উত্তর সাগরে অবস্থিত সাতটি ইস্ট ফ্রিসিয়া দ্বীপ পর্যটকদের কাছে বেশ জনপ্রিয়। রাজ্যের একদম পশ্চিমের এলাকা ইমসল্যান্ড নামে পরিচিত। এই এলাকা দীর্ঘকাল ধরে অর্থনৈতিকভাবে দুর্বল এবং জনসংখ্যাও কম। নিডারজাখসেনের উত্তরের অর্ধেক অংশ নর্থ জার্মান প্লেইনস নামে পরিচিত। এই এলাকাটি প্রধানত সমতল ভূমি, তবে ব্রমেনের দিকে কয়েকটি ছোট পাহাড় রয়েছে। জার্মান মধ্যাঞ্চলীয় পার্বত্যভূমির উত্তরের অংশ এবং হার্স পর্বতমালা নিডারজাখসেনের দক্ষিণ এবং দক্ষিণ-পশ্চিমাঞ্চলে অবস্থিত। এগুলোর মাঝে অবস্থিত নিডারজাখসেনের পাহার অঞ্চল। এটি কতগুলো নিচু পাহারের সমন্বয়ে গঠিত। নিডারজাখসেন জার্মানির একমাত্র রাজ্য যেখানে সমুদ্র তীর রয়েছে, সেইসাথে পার্বত্য অঞ্চলও রয়েছে।

নিডারজাখসেনের প্রধান শহর ও অর্থনৈতিক কেন্দ্রগুলো রাজ্যটির মধ্য ও দক্ষিণাঞ্চলে অবস্থিত। উত্তর-পূর্বের এলাকা লুনেবুর্গার হাইডা নামে পরিচিত। এখানকার জমি লবণাক্ত হওয়ায় চাষাবাদ করা হয় না। মধ্যযুগে এখানে লবণের চাষ হত এবং এই কারণে সেসময় এই অঞ্চলটি অর্থনৈতিকভাবে সমৃদ্ধ ছিল। নিডারজাখসেনের উত্তরে ইলবা নদী রাজ্যটিকে হামবুর্গ, শ্লেসভিগ-হোলস্টাইন, মেকলেনবুর্গ-ভোপোমান এবং ব্র্যান্ডেনবুর্গ থেকে পৃথক করেছে। ইলবা নদীড় দক্ষিণ তীর আল্টেস ল্যান্ড (প্রাচীন দেশ) নামে পরিচিত। আল্টেস ল্যান্ডের জলবায়ু চাষাবাদের জন্য অনুকূল এবং ভূমি উর্বর হওয়ায় নিডারজাখসেনের মধ্যে এখানেই সবচেয়ে বেশি ফসল চাষ হয়, বিশেষ করে ফলের চাষ।

তথ্যসূত্র
---------

1. ↑  "State population"। *Portal of the Federal Statistics Office Germany*। ২০১৬-০৪-১৩ তারিখে মূল থেকে আর্কাইভ করা। সংগ্রহের তারিখ ২০০৭-০৪-২৫।

বহিঃসংযোগ
---------

* সরকারি ওয়েবসাইট
* পর্যটন বিষয়ক সরকারি ওয়েবসাইট
* ম্যাপ, হাইলাইট এবং পর্যটক সহায়িকা
* ওপেনস্ট্রিটম্যাপে নিডারজাখসেন সম্পর্কিত ভৌগোলিক উপাত্ত

| * দে
* স
জার্মানি জার্মানির রাজ্যসমূহ |
| --- |
| রাজ্য | 
* জাখসেন (১৯৯০ থেকে)
* জাখসেন-আনহাল্ট (১৯৯০ থেকে)
* জারলান্ড (১৯৫৭ থেকে)
* টুরিঙেন (১৯৯০ থেকে)
* বাডেন-ভুর্টেমবের্গ (১৯৫২ থেকে)
* বায়ার্ন (১৯৫৯ থেকে)
* ব্রান্ডেনবুর্গ (১৯৯০ থেকে)
* নর্ডরাইন-ভেস্টফালেন (১৯৫৯ থেকে)
* নিডারজাখসেন (১৯৫৯ থেকে)
* মেকলেনবুর্গ-ফোর্পোমের্ন (১৯৯০ থেকে)
* রাইনলান্ড-ফালৎস (১৯৫৯ থেকে)
* শ্লেসভিগ-হলষ্টাইন (১৯৫৯ থেকে)
* হেসেন (১৯৫৯ থেকে)

 | States of Germany |
| নগর-রাজ্য | 
* বার্লিন (১৯৯০ থেকে)
* ব্রেমেন (১৯৫৯ থেকে)
* হামবুর্গ (১৯৫৯ থেকে)

 |
স্পাইস টিভি লোগো
**স্পাইস নেটওয়ার্ক**, ছিল একদল প্রাপ্তবয়স্ক পে পার ভিউ চ্যানেল প্রথম ১৯৯৪ মার্চ মাসে চালু হয়। পরিষেবাগুলি ক্যাবল টিভি, আইপিটিভি এবং স্যাটেলাইট পরিষেবাগুলির মাধ্যমে উপলভ্য এবং মার্কিন যুক্তরাষ্ট্র সহ ৭২টিরও বেশি দেশে উপলব্ধ। এই নেটওয়ার্ক প্রাপ্তবয়স্ক সামগ্রী বা পর্নোগ্রাফি সম্প্রচার করে। মূলত প্লেবয় এন্টারপ্রাইজের নির্মিত এবং মালিকানাধীন স্পাইস নেটওয়ার্ক প্লেবয় টিভি চ্যানেলের এবং প্লেবয়ের ওয়েবসাইটগুলি (প্লেবয় সাইবার ক্লাব সহ, যা পরে বন্ধ হয়) ২০১১ এর শেষদিকে ম্যানউইন (বর্তমানে মাইন্ডগিক)-এর কাছে বিক্রি করা হয়েছিল।  প্লেবয় ডট কম ডোমেনটি পরে মাইন্ডগিকের কাছ থেকে আবার কেনা হয়েছিল, যখন স্পাইস নেটওয়ার্ক মাইন্ডগিকের মালিকানাধীন ব্র্যান্ডগুলির নামে পুনরায় ব্র্যান্ডিং করা হয়েছিল।

২০১৮ এর হিসাবে স্পাইস নেটওয়ার্ক মাইন্ডগিকের মালিকানাধীন ব্র্যান্ড নামের অধীনে ৪টি টিভি পরিচালনা করত, এগুলো হলো: **আরকেটিভি** (পূর্বের ক্লাবজেনা এবং হট নেটওয়ার্ক), **ব্রাজার্স টিভি** (পূর্বের ফ্রেশ! এন্ড স্পাইস), **ব্যাংইউ** (পূর্বের স্কিন টিভি, শর্টেজ এন্ড স্পাইস ২) এবং **মোফোস** (পূর্বের স্পাইস এক্সসেস এন্ড দ্য হট জোন)।

উত্তর আমেরিকার বাইরে স্পাইস নেটওয়ার্ক ব্র্যান্ডযুক্ত চ্যানেলগুলি প্লেবয় প্লাসের মতো অন্যান্য সহায়ক সংস্থাগুলি দ্বারা পরিচালিত হয়। আমেরিকার বাইরে প্রচারিত চ্যানেলগুলির মধ্যে রয়েছে অ্যাডাল্ট চ্যানেল এবং ব্যাবিস এবং ব্রাজার্স (যুক্তরাজ্য এবং আয়ারল্যান্ড), ব্রাজার্স টিভি ইউরোপ (বেশিরভাগ ইউরোপীয় দেশ, পূর্বের প্রাইভেট স্পাইস), আরকেটিভি (বেনেলাক্স, মধ্য ও পূর্ব ইউরোপ), স্পাইস টিভি (কোরিয়া) এবং ব্রাজার্স টিভির পূর্বে নিউজিল্যান্ডের সংস্করণ।

তথ্যসূত্র
---------

1. ↑  "Playboy CEO: Nudity Could Completely Vanish From the Brand"। ২ ডিসেম্বর ২০১৪। ১৭ মে ২০১৫ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।

বহিঃসংযোগ
---------

* প্লেবয় এন্টারপ্রাইজস ইনক .: কর্পোরেট ওভারভিউ ২৬ মার্চ ২০০৬ সংরক্ষণাগারভুক্ত
* ব্রাজার্স টিভি ইউরোপ প্রোগ্রাম গাইড
**চপল ভাদুড়ী** বাংলা যাত্রা এবং সম্ভবত ভারতীয় যাত্রাশিল্পের শেষ জীবিত নারীচরিত্রে অভিনয় কারী শিল্পী। যাত্রা মূলত মঞ্চ নাটকের গ্রামীণ সংস্করণ। যাত্রায় মেয়েদের আগমনের পূর্বে ছেলেরা নারীসাজে অভিনয় করতেন। চপল ভাদুড়ী তাদের মধ্যে অন্যতম। তিনি ২০১০ সালে কৌশিক গাঙ্গুলী পরিচালিত ঋতুপর্ণ ঘোষ অভিনীত আরেকটি প্রেমের গল্প চলচ্চিত্রে অভিনয় করেন।

প্রথম জীবন
----------

কলকাতার কালী দত্ত লেনে চপল কুমার ভাদূড়ীর জন্ম। তার পিতা তারা কুমার ভাদুড়ী এবং মা প্রভা দেবী। বাবা মা দুজনেই যাত্রা শিল্পী ছিলেন। তারা তিন ভাই এবং দুই বোন ছিলো। তার ছোট বোন বিখ্যাত অভিনেত্রী ও সংগীত শিল্পী কেতকী দত্ত। মায়ের মৃত্যুর পর সাত বছর বয়সে তার অভিনয় জীবন শুরু হয় শ্রীরঙ্গম যাত্রা'য়। এটার বর্তমান নাম বিশ্বরূপা। এটি উত্তর কলকাতায় অবস্থিত। শরৎচন্দ্র চট্টোপাধ্যায় রচিত বিন্দুর ছেলে তে তিনি অপূর্ব চরিত্রে অভিনয় করেন। ১৯৫৫ সালে তিনি আলিবাবা যাত্রা পালায় নারী চরিত্র মর্জিনা হিসেবে অভিনয় করেন।

অভিনয় জীবন
-----------

### যাত্রা

তার গলার স্বর খুব চিকন এবং একদম মেয়েদের মত। আলীবাবার মর্জিনা চরিত্রে অভিনয় করার পর তিনি একের পর এক নারী চরিত্রে অভিনয় করতে থাকেন। রাজা দেবিদাস, চাঁদ বিবি, সুলতানা রাজিয়া, মহীয়সী কৈকেয়া প্রভৃতি যাত্রা খ্যাতি অর্জন করে এবং সেই সাথে তিনি **চপল কুমারী** নামে বাংলা যাত্রাশিল্পের প্রধান নারীর স্থান দখল করেন। ১৯৬০ সালে তিনি ছিলেন সর্বাধিক পারিশ্রমিক পাওয়া নারী অভিনেত্রী। ষাটের দশকের শেষের দিকে মেয়েরা যাত্রা শিল্পে অভিনয় শুরু করলে চপল ভাদুড়ীর ক্যারিয়ারের পতন শুরু হয়। শেষের দিকে তিনি দেবী মা শীতলার ভূমিকায় অভিনয় করতেন। ২০০৬ সালে তিনি অর্ধ আত্মজৈবনিক পালা **রমণীমোহনে** অভিনয় করেন যা ছিলো তার প্রথম কোন পূর্ণদৈর্ঘ্য পুরুষচরিত্রে অভিনয়।

### চলচ্চিত্র

তিনি কৌশিক গাঙ্গুলী পরিচালিত টেলিফিল্ম "'উষ্ণতার জন্য"' এবং চলচ্চিত্র আরেকটি প্রেমের গল্পতে অভিনয় করেছেন।

তথ্যসূত্র
---------

1. ↑  "Actor Chapal Bhaduri – Biography & Professional Life Details"। Kolkata Bengal info। সংগ্রহের তারিখ ১০ নভেম্বর ২০১২।
2. ↑  "Last 'woman' on stage"। *India Together*। ২১ মে ২০১২। সংগ্রহের তারিখ ১০ নভেম্বর ২০১২। [*স্থায়ীভাবে অকার্যকর সংযোগ*]
3. ↑  Chaterji, Shoma A (২৪ জুন ২০১২)। "The story of Chapal Rani"। *The Tribune*। সংগ্রহের তারিখ ১০ নভেম্বর ২০১২।
**চারুপ্রভা সেনগুপ্ত** (২৯ মার্চ ১৮৯৭ - ২০ এপ্রিল ১৯৭৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

পরিবার
------

চারুপ্রভা সেনগুপ্ত ১৮৯৭ সালে ময়মনসিংহের কাঁঠালিয়া গ্রামে জন্মগ্রহণ করেন। কিন্তু পিতৃভূমি ছিল বংশী গ্রাম। তার পিতার নাম মহেশ্চন্দ্র সেনগুপ্ত ও মাতার নাম কুসুমকুমারী দেবী। তার দিদি ছিলেন হেমপ্রভা দাসগুপ্ত। ভারতবন্ধু সেনগুপ্তের সাথে বিবাহ হয়।

রাজনৈতিক জীবন
-------------

চারুপ্রভা সেনগুপ্ত নারীশিক্ষার জন্য *অন্ত;পুর শিক্ষা সমিতি* গঠন করেন। তিনি *প্রিয়পুজা* নামে একটি পুস্তিকা প্রকাশ করেন। তিনি পিকেটিং, বে-আইনী সভা ও শােভাযাত্রায় যােগদান প্রভৃতি কাজ তিনি করে যেতে থাকেন। রাজবাড়ির অনেক মেয়ে এবং বউ ঘরের বাধা ভেঙে তখন সাহস করে। বেরিয়ে এলেন। ১৯৩০ সালের জুলাই মাসে তাঁকে রাজদ্রোহমূলক বক্তৃতা করার অভিযােগে গ্রেপ্তার ও জরিমানা করা হয়। তিনি লবণ আইন অমান্য আন্দোলনে যোগ দেন। ১৯৩২ সালের আন্দোলনে আইন অমান্য করার অভিযােগে তাকে পুনরায় গ্রেপ্তার করে ১৬ মাসের সশ্রম কারাদণ্ড দেওয়া হয়। ১৯৩৩ সালে বেরিয়ে এসে তিনি হরিজন-বিদ্যালয়ের কাজে ও চরকা খদ্দর ইত্যাদি গঠনমূলক কাজে আত্মনিয়ােগ করেন। 

১৯৩৫ সালে তার ছেলেদের টিটাগড় ষড়যন্ত্র মামলা সম্পর্কে গ্রেপ্তার করে এবং ঘন ঘন তার বাড়ি তল্লাসী করে। অথচ তাদের বাড়ির সঙ্গে বিপ্লবীদের কার্যকলাপের কোনাে সম্বন্ধই ছিল না। তারপর তার স্বাস্থ্যহানি ঘটে এবং ১৯৩৬ সালে তিনি কলিকাতা চলে আসেন। ১৯৪২ সালের আন্দোলনে যােগদান করেন এবং সেইসময় তার প্রায় সব ছেলেমেয়েরাই গ্রেপ্তার হন। তিনি নিরাপত্তা বন্দীরূপে প্রায় ১০ মাস প্রেসিডেন্সি জেলে ছিলেন। ১৯৪৬ সালে ফরিদপুরের রাজবাড়ির দাঙ্গা রদের জন্য শান্তি কমিটি গঠন করে দাঙ্গা রোধ করতে সমর্থ হন।

মৃত্যু
------

তিনি ১৯৭৫ সালে ২০এপ্রিলে মৃত্যুবরণ করেন।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৮১-৮৩। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**তোতাপাখি ফুল** (বৈজ্ঞানিক নাম:***Impatiens psittacina***), (ইংরেজি: **parrot flower** বা **parrot balsam**) হচ্ছে দক্ষিণ-পূর্ব এশিয়ার একটি উদ্ভিদ প্রজাতি, এবং এটি প্রথম বর্ণনা করেন জোসেফ ড্যালটন হুকার। এটির আকার তুলনায় উড়ন্ত তোতাপাখির কারণে এটিকে উল্লেখ করা হয়। এটিকে থাইল্যান্ড, বার্মা এবং ভারতের অংশবিশেষে দেখা যায়।

ইতিহাস
------

তোতাপাখি ফুল প্রথম আবিষ্কার হয় বার্মার শান নামক অঞ্চলে আর আবিষ্কার করেন "এ, এইচ, হিল্ডাব্রান্ড"। আবিস্কারের পরেই কিন্তু এই ফুলের অস্তিত্ত সম্পর্কে সবাইকে জানানো হয় নাই। ১৮৯৯ সালে প্রথমে এই ফুলের বীজ সংগ্রহ করে তা পাঠিয়ে দেওয়া হয় লন্ডনের "কিউ রয়্যাল গার্ডেন" এ, তারপর এই রয়্যাল গার্ডেনেই ১৯০০ সালে প্রথম ফুল ফোটে। বলতে পারেন মানুষের পর্যবেক্ষণে প্রথম এই ফুল ফুটানো হয়। কেননা এই ফুল এর আগে সবার অগোচরে বনাঞ্চলেই ফুটতো। এরপর ১৯০১ সালে ইংরেজ উদ্ভিদ বিজ্ঞানী "জোসেফ ড্যালটন হুকার" সর্বপ্রথম এই ফুলের অস্তিত্ত সম্পর্কে বিশ্ববাসীকে অবিহত করেন।

বিবরণ
-----

তোতাপাখি ফুলের গাছ উচ্চতায় প্রায় ৬ ফুটের মত হয়। আর এর পাতা লম্বায় ৬ সেঃমিঃ এর মত হয়ে থাকে। আর ফুল প্রায় ৫ সেঃমিঃ এর মত হয়ে থাকে। এই ফুল সাধারনত অক্টোবার থেকে নভেম্বরের মধ্যে ফোটে। এই তোতাপাখি ফুলের গাছ সব জায়গায় জন্মাতে পারে না, কেননা এরা পরিবেশ দ্বারা অনেক বেশি প্রভাবিত হয়। সাধারনত সমুদ্র সৈকত অঞ্চলে যেখানে বাতাসের আদ্রতা অনেক বেশি সেই সকল জায়গায় বেশি জন্মায়। আর এই ফুলের রঙ হাল্কা বেগুনী এবং গাঢ় লাল রঙের হয়। আর এই দু’টি রঙকে মাঝখানের সাদা রঙ আলাদা করে রেখেছে।

তথ্যসূত্র
---------

1. ↑  "Parrot Flower"। *Snopes*। সংগ্রহের তারিখ ৮ জুন ২০১৩।
2. 1 2  Morgan, P. Raymond (২০০৭)। *Impatiens: the vibrant world of Busy Lizzies, Balsams, and Touch-me-nots*। Timber Press.। পৃষ্ঠা 205। আইএসবিএন 0881928526।
3. ↑  Hooker, JD (1901) Impatiens psittacina : Native of Burma TAB: 7809. Curtis Botanical Magazine 127

বহিঃসংযোগ
---------

* Botanical Authorship
* Parrot Flower
* Exotic RainForest
* Le Jardin (1902)
* Scans of the original description[*স্থায়ীভাবে অকার্যকর সংযোগ*]
**হানা হাজ্জার** (আরবি: هناء حجار‎‎) হলেন আরব নিউজের একজন চিত্রশিল্পী ও রাজনৈনিক ব্যঙ্গ কার্টুনিস্ট। তিনি সেই নয় জন শিশুর মধ্যে কনিষ্ঠ, যারা রাজনৈতিক ব্যঙ্গ চিত্র আঁকতে শুরু করেছিলেন মাত্র ১২ বছর বয়সে। তার প্রথমিক কার্টুন গুলো জুরে থাকত ফিলিস্তিনের যুদ্ধ ও তা বন্ধের আহবান।
হাজ্জার হলেন সেই কতিপয় নারীর একজন যারা কাজ করে *আরব নিউজ* এর জন্য এবং সৌদি আরবের একমাত্র রাজনৈতিক ব্যঙ্গ কার্টুনিস। তার ব্যঙ্গচিত্র গুলো বিভিন্ন গুনে গুনান্বিত। তার সমালোচনার মধ্যে খুব নিপুন ভাবে উঠে আসে রাজনৈতিক ও সামাজিক নৈরাজ্য। এর সাথে লিঙ্গবৈষম্য,রাজনীতি, ও অর্থনীতি। সমাজ থেকে যখন তার কার্টুনকে বুঝতে চেষ্টা করা হয় তখন তিনি  আরো যত্নশীল ও দায়িত্ববোধ নিয়ে কাজে মনোযোগ দেন। আর তিনি তার কাজের ধারাবাহিকতা অব্যহত রাখেন।

তথ্যসূত্র
---------

1. ↑  Mubarak, Ebithal. "Saudi Woman Cartoonist’s Exhibition From Saturday." *Arab News*. Thursday 5 July 2007 (20 Jumada al-Thani 1428). Retrieved on 29 October 2009.
2. 1 2  ""Caricature can be a two-edged blade", an interview with Hana Hajjar, a young Saudi editorial cartoonist  ওয়েব্যাক মেশিনে আর্কাইভকৃত ২৫ ডিসেম্বর ২০০৭ তারিখে." *Arab Press Network*. 15 March 2007. Retrieved on 31 October 2013.
3. ↑  Sterns, Olivia. "Female cartoonist's provocative work challenges Saudi society." *CNN*. 27 October 2009. Retrieved on 29 October 2009.

বহিসংযোগ
--------

* Hana Hajar website (আরবি)
**চারুচন্দ্র চক্রবর্তী**  (জন্ম: ২৩ মার্চ, ১৯০২ - মৃত্যু: ২৫ মে, ১৯৮১) একজন বাঙালি সাহিত্যিক ও ঔপন্যাসিক। তিনি ***জরাসন্ধ*** ছদ্মনামেই অধিক পরিচিত। ব্রিটিশ ভারতবর্ষের পূর্ব বাংলার ফরিদপুর জেলার বর্তমানে বাংলাদেশের ব্রাহ্মণডাঙ্গায় তিনি জন্মগ্রহণ করেন।

জীবনী
-----

চারুচন্দ্র চক্রবর্তীর পিতার নাম অম্বিকাচরণ চক্রবর্তী। প্রাথমিক স্কুলের পাঠ শেষে, ১৯২০ খ্রিস্টাব্দে কলকাতার হেয়ার স্কুল থেকে সপ্তম স্থান অধিকার করে ম্যাট্রিক ও প্রেসিডেন্সি কলেজ থেকে অর্থনীতিতে এম. এ পাশ করেন । সিভিল সার্ভিস পরীক্ষায় সর্বোচ্চ নম্বর পেয়ে দার্জিলিংয়ে ডেপুটি জেলার হিসাবে কর্মজীবন শুরু করেন। তারপর দীর্ঘ তিরিশ বছর নানা জেলে বিভিন্ন পদে সুনাম ও কৃতিত্বের সঙ্গে কাজ করে ১৯৬০ খ্রিস্টাব্দে আলিপুর সেন্ট্রাল জেলের সুপারিনটেন্ডন্ট হিসাবে অবসর গ্রহণ করেন।

সাহিত্যকর্ম
-----------

দীর্ঘ কর্মজীবনে জেলের লৌহকপাটের মধ্যে যে মানুষ গুলিকে দেখেছেন তাদের কথা ও কাহিনী তার উপন্যাসে মূর্ত হয়ে উঠেছে। ১৯৫৩ খ্রিস্টাব্দের ১ লা মে 'লৌহকপাট' এর প্রথম পর্ব গ্রন্থের আকারে প্রকাশিত হয়। এরপর একে একে মোট চারটি পর্বে প্রকাশিত হয়েছে। তার কুড়ি একুশ খানি উপন্যাসের মধ্যে বিশেষ উল্লেখযোগ্য হল - 

* 'তামসী' (১৯৫৮)
* 'পাড়ি'
* 'মসীরেখা'
* 'ন্যায়দণ্ড'( ১৯৬১)
* 'পরশমণি'
* 'উত্তরাধিকার'
* 'ছায়া' (১৯৭২)
* 'নিশানা' (১৯৭৭)
* 'তৃতীয় নয়ন'(১৯৭৯)
* 'হীরা চুনি পান্না' (১৯৮৩)
* 'আশ্রয়'
* একুশ বছর'
* 'আবরণ'
* 'এ বাড়ি ও বাড়ি'

তার আত্মজীবনীমূলক রচনা হল, দুটি খণ্ডে 'নিঃসঙ্গ পথিক'। প্রথম খণ্ড প্রকাশিত হয় ১৯৭১ খ্রিস্টাব্দে। ছোট গল্প সংকলনও আছে ছ-খানা। এছাড়া ছোটদের জন্য কিছু লেখা আছে 'রঙচঙ', 'রবিবার' যমরাজের বিপদ' প্রভৃতি গ্রন্থে। সাহিত্যকীর্তির জন্য তিনি 'শরৎচন্দ্র স্মৃতি পুরস্কার' ও 'মতিলাল পুরস্কার' লাভ করেন। তার বহু রচনা দেশবিদেশের অন্তত ছয়টি ভাষায় অনূদিত হয়েছে। ১৯৬৩ খ্রিস্টাব্দে তার উপন্যাস 'তামসী' অবলম্বনে হিন্দিতে 'বন্দিনী' নামে চলচ্চিত্রায়িত করেন প্রখ্যাত বাঙালি চলচ্চিত্র প্রযোজক ও পরিচালক বিমল রায় এবং সেরা সম্মান লাভ করে।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ২১৬, আইএসবিএন ৯৭৮-৮১-৭৯৫৫-১৩৫-৬
**গ্লেন কিথ ব্রুক-জ্যাকসন** (ইংরেজি: Glen Bruk-Jackson; জন্ম: ২৫ এপ্রিল, ১৯৬৯) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড, ম্যাশোনাল্যান্ড কান্ট্রি ডিস্ট্রিক্টস ও ইংরেজ ক্রিকেটে লিচেস্টারশায়ার দ্বিতীয় একাদশ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **গ্লেন ব্রুক-জ্যাকসন**।

প্রথম-শ্রেণীর ক্রিকেট
---------------------

১৯৮৭-৮৮ মৌসুম থেকে ১৯৯৭-৯৮ মৌসুম পর্যন্ত গ্লেন ব্রুক-জ্যাকসনের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকের শেষদিকে প্রথম-শ্রেণীর ক্রিকেটে অংশগ্রহণ করলেও নিজের প্রতিভাকে বিচ্ছুরিত করতে পারেননি তিনি। ১৯৮৮ সালের অনূর্ধ্ব-১৯ ক্রিকেট বিশ্বকাপে জিম্বাবুয়ের সদস্যরূপে খেলেন। তেমন কিছু করতে না পারলেও আন্তর্জাতিক পর্যায়ে খেলার জন্যে তাকে জাতীয় দলে আমন্ত্রণ জানানো হয়।

আলেকজান্দ্রা স্পোর্টস ক্লাবে খেলেন। এরপর, ১৯৯৩-৯৪ মৌসুমে হারারে স্পোর্টস ক্লাবে চলে যান। সেখানে সফলতম খেলোয়াড়ী জীবন অতিবাহিত করেন। ব্যাটিংয়ে অভিজ্ঞ খেলোয়াড় হিসেবে অরেঞ্জ ফ্রি স্টেট বি দলের বিপক্ষে শতরানের ইনিংস খেলেন।

আন্তর্জাতিক ক্রিকেট
-------------------

ঘরোয়া ক্রিকেটে সুন্দর খেলা উপহারের স্বীকৃতিস্বরূপ পাকিস্তান গমনের জন্যে তাকে দলে অন্তর্ভুক্ত করা হয়। মাঝারিসারিতে ব্যাটিংয়ে নামেন তিনি। তবে, ঘরোয়া পর্যায়ের খেলা আন্তর্জাতিক পর্যায়ের সাথে তাল মেলাতে পারেননি। ফলশ্রুতিতে, তাকে আর জাতীয় দলে রাখা হয়নি।

সমগ্র খেলোয়াড়ী জীবনে দুইটিমাত্র টেস্ট ও একটিমাত্র ওডিআইয়ে অংশগ্রহণ করেছেন গ্লেন ব্রুক-জ্যাকসন। সবগুলো খেলাই পাকিস্তান সফরে খেলেছিলেন। ১ ডিসেম্বর, ১৯৯৩ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৯৩ তারিখে একই দলের বিপক্ষে সর্বশেষ টেস্টে অংশ নেন তিনি।

এছাড়াও একমাত্র ওডিআইটি একই দলের বিপক্ষে খেলেছিলেন। ২৭ ডিসেম্বর, ১৯৯৩ তারিখে লাহোরে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।

তথ্যসূত্র
---------

1. ↑  "Players / Zimbabwe / ODI caps"। Cricinfo। সংগ্রহের তারিখ ২৪ ফেব্রুয়ারি ২০২০।
2. ↑  "Zimbabwe ODI Batting Averages"। Cricinfo। সংগ্রহের তারিখ ২৪ ফেব্রুয়ারি ২০২০।

আরও দেখুন
---------

* ওয়েন জেমস
* মার্ক বার্মেস্টার
* মনিকাল্যান্ড ক্রিকেট দল
* জিম্বাবুয়ের টেস্ট ক্রিকেটারদের তালিকা
* জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে গ্লেন ব্রুক-জ্যাকসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্লেন ব্রুক-জ্যাকসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কুলগাম জেলা** হল ভারতের জম্মু ও কাশ্মীরের একটি জেলা। জেলার সদর হল কুলগাম শহর।

জনসংখ্যার উপাত্ত
----------------

২০১১ সালের আদমশুমারি অনুসারে কুলগাম জেলার জনসংখ্যা ৪,২৩,১৮১ জন। জেলাটির প্রতি বর্গকিলোমিটারে জনসংখ্যার ঘনত্ব ১,১৩৭ জন। ২০০১-এর দশকে এর জনসংখ্যা বৃদ্ধির হার ছিল ৭.৭৩%। কুলগামের লিঙ্গ অনুপাত রয়েছে প্রতি ১,০০০ পুরুষ প্রতি ৯৫১ জন মহিলা এবং এর সাক্ষরতার হার ৫৯.২৩%।

### নগর/গ্রামীণ জনসংখ্যা

২০১১ সালের আদম শুমারির জন্য কুলগাম জেলার মোট জনসংখ্যার মধ্যে ১৮.৯৯ শতাংশ জেলার নগর অঞ্চলে বাস করে। মোট ৮০,৬১৩ জন শহরাঞ্চলে বাস করেন, যার মধ্যে পুরুষ ৪২,০৪৬ জন এবং ৩৮,৫৬৭ জন মহিলা। ২০১১ সালের আদমশুমারির তথ্য অনুসারে কুলগাম জেলার নগর অঞ্চলে লিঙ্গ অনুপাত ৯১৭। একইভাবে ২০১১ সালের আদমশুমারিতে কুলগাম জেলায় শিশু লিঙ্গের অনুপাত ছিল ৮৮৭। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ১১,৭৩৯ জন, যার মধ্যে পুরুষ এবং মহিলা যথাক্রমে ৬,২২১ এবং ৫,৫১৮ জন। কুলগাম জেলার এই শিশুসংখ্যার জনসংখ্যা মোট শহুরে জনসংখ্যার ১৪.৮০%। কুলগাম জেলায় গড় সাক্ষরতার হার ৬৬.৭৫% এবং পুরুষ ও মহিলাদের মধ্যে সাক্ষরতার হার যথাক্রমে ৭৭.৬২% এবং ৫৪.৯৬%। প্রকৃত সংখ্যায় ৪৫,৯৭৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৭,৮০৯ জন এবং ১৮,১৬৪ জন।

২০১১ সালের আদম শুমারি অনুসারে কুলগাম জেলার ৮১.০১% জনগোষ্ঠী গ্রামে বাস করে। কুলগাম জেলার গ্রামীণ অঞ্চলে মোট জনসংখ্যা ৩,৪৩,৮৭০ জন, যার মধ্যে পুরুষ এবং মহিলার সংখ্যা যথাক্রমে ১,৭৫,৫৭৪ এন্ড ১,৬৮,২৯৬ জন। কুলগাম জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৫৯ জন মহিলা। যদি কুলগাম জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৮৮৫ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৯,৭৬২ জন, যার মধ্যে ছেলে ৩১,৭০৮ জন এবং মেয়ে ২৮,০৫৪ জন।

### গৃহহীন

২০১১ সালে জম্মু ও কাশ্মীরের কুলগাম জেলায় মোট ৩৮ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন ভাবে বসবাসকারী সকলের মোট জনসংখ্যা ১৬৩ জন। এটি কুলগাম জেলার মোট জনসংখ্যার প্রায় ০.০৮%।

ধর্ম
----

মুসলিম প্রধান রাজ্যে কুলগাম জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৪,২৩,১৮১; হিন্দু ধর্মাবলম্বী ছিল ১.০১%, মুসলমানরা ৯৮.৪৯%, শিখ ০.২৪% এবং খ্রিস্টান ০.১১%। জেলাতে ৪,২৬৮ জন হিন্দু, ৪,১৮,০৭৬ জন মুসলিম, ১,০৩৫ জন শিখ ও ৪৬০ জন খ্রিস্টান ধর্মের মানুষ বসবাস করেন।

তথ্যসূত্র
---------

1. ↑  "JK only state where 8 languages are spoken"। *greaterkashmir.com*। Greater Kashmir। ২০ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৯।
2. 1 2 3 4 5 6  "Bandipora (Bandipore) District : Census 2011-2019 data"। *www.census2011.co.in*। সংগ্রহের তারিখ ১৭ অক্টোবর ২০১৯।

বহিঃসংযোগ
---------
**তিরুবেরকাড়ু** দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল ও চেন্নাই মহানগরের পশ্চিমের লোকালয়৷ তিরুবেরকাড়ু শব্দের অর্থ পবিত্র গাছ সংবলিত অরণ্য। এটি কূবম নদীর উত্তর তীরে অবস্থিত। এই লোকালয়ে থাকা দুটি পরিচিত মন্দির হল করুমারী আম্মান মন্দির‌‌ ও বেদপুরীশ্বর মন্দির। এই বেদপুরীশ্বর মন্দিরের গর্ভগৃহে শিব পার্বতী মূর্তি বৈবাহিক আঙ্গিকে তৈরি।

জনতত্ত্ব
--------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৯৩.১৭% |
| মুসলিম |    | ১.৩৬% |
| খ্রিষ্টান |    | ৪.৯৮% |
| শিখ |    | ০.০৪% |
| বৌদ্ধ |    | ০.০৫% |
| জৈন |    | ০.০৪% |
| অন্যান্য |    | ০.৩৩% |
| অবিবৃত |    | ০.০৩% |

২০১১ খ্রিস্টাব্দে ভারতের জনগণনা অনুসারে তিরুবেরকাড়ু লোকালয়ের জনসংখ্যা ছিল ৬২,৮২৪ জন, যেখানে প্রতি হাজার পুরুষে ৯৭৭ জন নারী বাস করতেন অর্থাৎ রাষ্ট্রীয় গড়ের তুলনায় অধিক। মোট শিশু সংখ্যা ৭,১৮৯ জন যেখানে শিশুপুত্র সংখ্যা ৩,৬১৭ জন এবং শিশুকন্যা সংখ্যা ৩,৫৭২ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ২৩.৮৬ ও ০.৩৭। শহরটির সাক্ষরতার হার ছিল ৮২.৩৭ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৫,৮৬৩ টি। মোট শ্রমজীবীর সংখ্যা ২৫,২৪৫ জন, যার মধ্যে কৃষক ১৩৮ জন, মূল কৃষিজীবী ২১০ জন গৃহস্থলী সংক্রান্ত শ্রমজীবী ৬২৮ জন, অন্যান্য শ্রমজীবী ২১,৭৭০ জন। মোট প্রান্তিক শ্রমজীবী সংখ্যা ২,৪৯৯ জন, যার মধ্যে প্রান্তিক কৃষক ৫৭ জন, প্রান্তিক কৃষিজীবী ৮১ জন, প্রান্তিক গৃহস্থলী সংক্রান্ত শ্রমজীবী ১৫৬ জন, অন্যান্য প্রান্তিক শ্রমজীবী ২,২০৫ জন।

অবস্থান
-------

এই লোকালয়টি চেন্নাই-ব্যাঙ্গালোর মহাসড়ক থেকে ২ কিলোমিটার ও আবাড়ি-পুন্তমল্লী সড়ক তথা ৫৫ নং রাজ্য সড়ক থেকে ১.৫ কিলোমিটার দূরে অবস্থিত। চেন্নাই মেট্রোপলিটন বাস টার্মিনাস বা সিএমবিডি থেকে এটি ১০ কিলোমিটার দূরে অবস্থিত। নিকটবর্তী লোকালয়গুলি হল পোরূর, কাট্টুবক্কম, আইয়াপ্পানতাঙ্গল, কুমাননচাবাড়ি, করয়ানচাবাড়ি, পুন্তমল্লী, পারুতিপট্টু, অয়বক্কম, অম্বাত্তুর, বানগরম ও মাদুরবায়ল।

পরিবহন
------

তিরুবেরকাড়ুর নিকটবর্তী দুটি রেল স্টেশন হলো, আন্নানূর ও তিরুমুল্লাইবায়ল রেলওয়ে স্টেশন। এই লোকাল রয়েছে চেন্নাই মহানগর বাস পরিষেবার একটি বাস টার্মিনাল। বাস পরিষেবার মাধ্যমে সড়কপথে এখান থেকে সরাসরি ব্রডওয়ে, আবাড়ি, তিরুবোত্রিয়ুর, ভিল্লিবক্কম, আন্না স্কোয়ার, ত্যাগরায়নগর, পেরাম্বুর, পট্টাভিরাম, মঙ্গাড়ু, তাম্বরম, বেলাচেরি যাওয়া যায়৷

তথ্যসূত্র
---------

1. ↑
2. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
3. 1 2  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
4. ↑  "Census Info 2011 Final population totals - Tiruverkadu"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
5. ↑
পঞ্চতত্ত্বের মূর্তি, নবদ্বীপ
**পঞ্চতত্ত্ব** (সংস্কৃত: पञ्चतत्त्व; আইএএসটি: *pañca-tattva*, সংস্কৃতে পঞ্চ মানে পাঁচ এবং তত্ত্ব মানে সত্যতা বা বাস্তবতা) বলতে গৌড়ীয় বৈষ্ণব ঐতিহ্যে ঈশ্বর বা পরম সত্যের পাঁচটি দিককে ইঙ্গিত করে বা বোঝায়।

পটভূমি
------

গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীনিবাস ঠাকুর। এঁদের দ্বারা ভারতবর্ষে বিখ্যাত *হরে কৃষ্ণ* মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।

মহর্ষি কৃষ্ণদৈপায়ন শ্রীবেদব্যাস প্রণীত (বৃহৎ সচিত্র) গরুড় পুরাণ(পৃষ্ঠা-39)দ্বাদশ অধ্যায় \*পঞ্চতত্ত্বার্চন\* বাসুদেব,সঙ্কর্ষন,অনিরূদ্ধ আর। প্রদুম্ন ও নারায়ণ রূপ যে তাঁহার। এই পাঁচজন দেবতা হলেন পঞ্চতত্ত্ব।

* চৈতন্য মহাপ্রভু- স্বয়ং পরমেশ্বর ভগবান শ্রীকৃষ্ণ-এর কলিযুগাবতার। -(ত্রেতায় রাম, দ্বাপরে গোবিন্দ)
* নিত্যানন্দ মহাপ্রভু- স্বয়ং ভগবান অনন্ত-শেষ শ্রী সঙ্কর্ষণ এর কলিযুগাবতার। -(ত্রেতায় লক্ষ্মণ, দ্বাপরে বলরাম)
* অদ্বৈত আচার্য- ভগবান বিষ্ণু এবং মহাদেব শিবের মিলিত কলিযুগাবতার।
* গদাধর পণ্ডিত- শ্রী রাধা এবং ভগবান কৃষ্ণের অভ্যন্তরীন শক্তির যৌথ কলিযুগাবতার। -(ত্রেতায় সীতা, দ্বাপরে রাধা)
* শ্রীনিবাস ঠাকুর/শ্রীবাস ঠাকুর- ভগবান শ্রীকৃষ্ণের অকৃত্রিম উপাসক দেবর্ষি নারদ এর কলিযুগাবতার।

পঞ্চতত্বের মন্ত্র
-----------------

গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি ভক্তিমূলক মন্ত্র যাকে ধ্যানের (জপ) উপায় হিসাবে গাওয়া হয়। প্রায়শই হরে কৃষ্ণ মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের করুনাময় মন্ত্র।

|  |  |  |
| --- | --- | --- |
| "| জয় শ্রী-কৃষ্ণ-চৈতন্য প্রভু-নিত্যানন্দ।
শ্রী-অদ্বৈত গদাধর শ্রীবাসাধি-গৌর-ভক্ত-বৃন্দ।। | "|

তথ্যসূত্র
---------

1. ↑  "Pancha Tattva (Vaishnavism) - Wikipedia"। সংগ্রহের তারিখ ২০১৭-০৩-১৯।
2. ↑  "The Hare Krsnas - Sadhana Practice - Mangala-arati Kirtana, Pancha Tattva Maha-Mantra"। সংগ্রহের তারিখ ২০১৭-০৩-১৯।
**পার্সি ওয়েবস্টার অ্যাডামস** (ইংরেজি: Percy Adams; জন্ম: ৫ সেপ্টেম্বর, ১৯০০ - মৃত্যু: ২৮ সেপ্টেম্বর, ১৯৬২) লন্ডনের সেন্ট প্যানক্রাস এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২২ সময়কালে সংক্ষিপ্ত সময়ের জন্যে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন **পার্সি অ্যাডামস**।

খেলোয়াড়ী জীবন
---------------

পূর্ববর্তী বছরে প্রথম-শ্রেণীর খেলা অনুষ্ঠিত না হওয়ায় ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এরফলে তিনি খ্যাতির শিখরে পৌঁছেন।

চেল্টেনহাম কলেজে ব্যাটসম্যান ও উইকেট-রক্ষকের দায়িত্ব পালন করতেন পার্সি অ্যাডামস। ১৯১৮ ও ১৯১৯ সালে উইজডেন কর্তৃক বিদ্যালয়ের ছাত্রদেরকে বর্ষসেরা ক্রিকেটারের সম্মাননায় অভিষিক্ত করে। তবে, প্রথম-শ্রেণীর ক্রিকেটে নিজেকে মেলে ধরতে ব্যর্থ হয়েছিলেন তিনি। সাসেক্সের সদস্যরূপে মাত্র একটি প্রথম-শ্রেণীর খেলায় অংশ নিতে পেরেছেন। ১৯২২ সালে কেমব্রিজ বিশ্ববিদ্যালয়ের বিপক্ষে খেলায় তিনি মাত্র দুই রান ও একটি স্ট্যাম্পিংয়ে অংশ নিয়েছেন।

ব্যক্তিগত জীবন
--------------

জীবনের শেষদিকে পার্সি’র তুলনায় পিটার নামেই সমধিক পরিচিত ছিলেন। ২৮ সেপ্টেম্বর, ১৯৬২ তারিখে লন্ডনের ওয়েস্টমিনস্টার হাসপাতালে ৬২ বছর বয়সে পার্সি অ্যাডামসের দেহাবসান ঘটে। মৃত্যুর পরদিন দ্য টাইমসে তার মৃত্যু সংবাদ প্রকাশ করা হয়।

তথ্যসূত্র
---------

1. ↑  "Percy Adams"। www.cricketarchive.com। সংগ্রহের তারিখ ১৪ এপ্রিল ২০১৩।
2. ↑  "Scorecard:Cambridge University v Sussex"। www.cricketarchive.com। ৭ জুন ১৯২২। সংগ্রহের তারিখ ১৪ এপ্রিল ২০১৩।
3. ↑  "Deaths"। *The Times* (55509)। London। ২৯ সেপ্টেম্বর ১৯৬২। পৃষ্ঠা 1।

বহিঃসংযোগ
---------

* ইএসপিএনক্রিকইনফোতে পার্সি অ্যাডামস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে পার্সি অ্যাডামস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯১৯ উইজডেন বর্ষসেরা ক্রিকেটার |
| --- |
| 
* পার্সি অ্যাডামস
* পার্সি চ্যাপম্যান
* আদ্রিয়ান গোর
* লিওনেল হেজেস
* নরম্যান প্যাট্রিজ

 |  |
**সালমা খাতুন** (জন্ম: ১ জুন, ১৯৮৩) বাংলাদেশের প্রথম নারী ট্রেন চালক। ২০০৪ সালে বাংলাদেশ রেলওয়েতে সহকারী চালক হিসেবে যোগদানের মাধ্যমে তিনি দেশের প্রথম নারী হিসেবে ট্রেন চালনা পেশায় আসেন ।

জন্ম
----

টাঙ্গাইল জেলার ভূঞাপুরের অর্জুনা গ্রামে জন্ম গ্রহণ করেন (১৯৮৩)।

শিক্ষা ও কর্মজীবন
-----------------

অর্জুনা মুহসীন উচ্চ বিদ্যালয় থেকে এসএসসি (২০০০) এবং কুমুদিনী সরকারি কলেজ থেকে প্রথম বিভাগে এইচএসসি পাস করেন (২০০২)। তৎকালীন জগন্নাথ বিশ্ববিদ্যালয় কলেজে(বর্তমান জগন্নাথ বিশ্ববিদ্যালয়)প্রাণিবিজ্ঞান বিভাগে ভর্তি হন।কবি নজরুল সরকারি কলেজ থেকে ২০১৫ সালে মাস্টার্স করেছেন সালমা। এর আগে বিএসএস ডিগ্রি ও বিএড কোর্স সম্পন্ন করেছেন। প্রচলিত পেশার বাইরে সালমা খাতুন নিজের ইচ্ছাতেই ট্রেন চালক হিসেবে কাজ শুরু করেন। 
২০০৪ সালে তার কর্মজীবনের সূচনা হয় সহকারী লোকোমাস্টার হিসেবে। বাংলাদেশে রেলওয়েতে এখন আরও অন্তত ১৫ জন নারী ট্রেন চালক থাকলেও এর সূচনা হয়েছিলো সালমা খাতুনের মাধ্যমেই। এখন মূল চালকের সহকারী হিসেবে থাকলেও আর কিছুদিন পরেই পূর্ণাঙ্গ চালক হিসেবে তিনি একাই চালাবেন আন্ত:নগর ট্রেন। একজন সহকারী চালককে পূর্ণাঙ্গ চালক হতে দশ বছরেরও বেশি সময় লাগে। কারণ শুধু ট্রেন চালানোই নয় তাদের শিখতে হয় যান্ত্রিক ও কারিগরি অনেক বিষয়ও।

ব্যক্তিগত জীবন
--------------

কৃষক বাবা বেলায়েত হোসেন ও গৃহিনী মা তাহেরা খাতুনের ৫ সন্তানের মধ্যে চতুর্থ সালমা খাতুনের জন্ম টাঙ্গাইলে ১৯৮৩ সালের ১লা জুন।তার আরও তিন ভাই ও এক বোন রয়েছে। ব্যক্তিগত জীবনে বিবাহিত সালমা খাতুনের স্বামী জজকোর্টে কাজ করেন।

তথ্যসূত্র
---------

1. ↑  ট্রেন চালনায় নারী ওঁরা ১৫ জন
2. ↑  'একজন নারী কীভাবে ট্রেন চালাবে' এ প্রশ্ন শুনেই পথ চলেন ট্রেনচালক সালমা খাতুন
**পঞ্চম চার্লস** (স্পেনীয় ভাষায়: Carlos V; ওলন্দাজ ভাষায়: Karel V; ফরাসি ভাষায়: Charles V) (২৪ ফেব্রুয়ারি ১৫০০ – ২১ সেপ্টেম্বর ১৫৫৮), ১৫১৯ খ্রিষ্টাব্দ থেকে পবিত্র রোমান সম্রাট ছিলেন এবং ১৫১৬ খ্রিষ্টাব্দ থেকে **প্রথম চার্লস** (স্পেনীয় ভাষায়: Carlos I) হিসেবে স্পেনের রাজা ছিলেন ১৫৫৬ খ্রিষ্টাব্দ পর্যন্ত। তার শাসনামলে হার্নান কোর্টেস এবং ফ্রান্সিসকো পিজারো আমেরিকা মহাদেশের আজটেক এবং ইনকা সম্রাজ্য স্পেনের অধীনে আনে।

চার্লস ছিলেন ক্যাস্টিলের রাজা প্রথম ফিলিপ এবং রানী জোয়েনার জ্যেষ্ঠ পুত্র। ১৫০৬ খ্রিষ্টাব্দে রাজা ফিলিপের মৃত্যুর পর, চার্লস বার্গান্ডীর ডিউক হন এবং পরে ১৫১৬ খ্রিষ্টাব্দে তার মাতামহ, এরাগোনের রাজা দ্বিতীয় ফার্দিনান্দের মৃত্যুর পর তিনি তার মাতার সঙ্গে স্পেনের রাজা হন এবং দেশ শাসন করেন। ১৫১৯ খ্রিষ্টাব্দে চার্লসের পিতামহ, পবিত্র রোমান সম্রাট প্রথম মেক্সিমিলিয়ানের মৃত্যুর পর তিনি পবিত্র রোমান সম্রাট এবং আর্চডিউক অফ অস্ট্রিয়া হন। এরপর থেকে চার্লসের রাজ্য এত বিশাল হয়েছিল যে তার রাজ্যের ক্ষেত্র ছিল প্রায় চার মিলিয়ন বর্গ কিলোমিটার যার মধ্যে ইউরোপের বেশীর ভাগ অঞ্চল এবং আমেরিকা মহাদেশের আজটেক ও ইনকা সম্রাজ্য অন্তর্ভুক্ত ছিল।

চার্লসের শাসনামলের বেশীর ভাগ সময় অতিবাহিত হয়েছিল ইতালীয় যুদ্ধগুলোতে যেখানে তিনি তার অন্যতম অগ্রসরী ফ্রান্সের রাজা প্রথম ফ্রান্সিসের বিরুদ্ধে যুদ্ধ পরিচালনা করেন। তিনি ১৫২৯ খ্রিষ্টাব্দে অটোমান সম্রাজ্যের সুলতান প্রথম সুলাইমানকে তার রাজ্যের ভিয়েনা দুর্গ দখল করতে বাধা দেয় এবং যুদ্ধে পরাজিত করে। চার্লস ছিলেন একজন কঠোর ক্যাথলিক খ্রিষ্টান এবং এজন্য তিনি মার্টিন লুথারের প্রতিষ্ঠিত প্রোটেস্ট্যান্ট মতবাদের কঠোর বিরোধী ছিলেন। যদিও চার্লস অনেক যুদ্ধে জড়িত ছিলেন, কিন্তু তিনি সব সময় তার রাজ্যের মধ্যে শান্তি বজায় রাখার চেষ্টা করেছেন। ইংল্যান্ডের রাজা অষ্টম হেনরি এবং পারস্যের সম্রাট শাহ ইসমাইলের সঙ্গে পঞ্চম চার্লসের অনেক ভাল সম্পর্ক ছিল।

পঞ্চম চার্লস ১৫৫৫ খ্রিষ্টাব্দ ২৫ অক্টোবর ডিউক অফ বার্গান্ডী, লর্ড অফ দি নেদারল্যান্ড্‌স এবং কাউন্ট প্যাল্যাটাইন অফ বার্গান্ডী হিসেবে পদত্যাগ করেন এবং এসব স্থানগুলো পরে তার জ্যেষ্ঠ পুত্র, দ্বিতীয় ফিলিপ গ্রহণ করেন। ১৫৫৬ খ্রিষ্টাব্দের ১৬ জানুয়ারি চার্লস স্পেনের রাজা হিসেবে পদত্যাগ করেন এবং দ্বিতীয় ফিলিপ তার উত্তরসূরী হন। পরে সেই বছরের ২৭ আগস্ট পঞ্চম চার্লস পবিত্র রোমান সম্রাট হিসেবে পদত্যাগ করেন। যারপর তার কনিষ্ঠ ভ্রাতা, ফার্দিনান্দ পবিত্র রোমান সম্রাট হন। পঞ্চম চার্লস, তার সব রাজকীয় স্থানগুলো থেকে পদত্যাগ করার পর, স্পেনের কাসেরেস্ (Cáceres) প্রদেশের ইয়ুস্তে নামক এক গ্রামে এক খ্রিষ্টান মঠে আশ্রয় গ্রহণ করেন। সেখানে তিনি ম্যালেরিয়া রোগে আক্রান্ত হয়ে ১৫৫৮ খ্রিষ্টাব্দের ২১ সেপ্টেম্বর আটান্ন বছর বয়সে মৃত্যুবরণ করেন।

তথ্যসূত্র
---------
তিরুমুলার
**তিরুমুলার** বা সুন্তরানাথার ছিলেন একজন তামিল শৈব অতীন্দ্রিয়বাদী এবং লেখক, যিনি তেষট্টি নায়নার এবং ১৮টি সিদ্ধরের একজন হিসেবে বিবেচিত। তার প্রধান কাজ, তিরুমন্তিরাম (এছাড়াও কখনও কখনও লেখা হয় তিরুমন্থিরাম, তিরুমন্থিরাম, ইত্যাদি), যা ৩০০০টিরও বেশি শ্লোক নিয়ে গঠিত, তামিল শৈব সিদ্ধান্তের মূল পাঠের অংশ, তিরুমুরাই।

তিরুমুলারের জীবনের তারিখগুলি বিতর্কিত, এবং যেহেতু তার কাজ ধর্মীয় চিন্তাধারার অনেক স্রোতের উল্লেখ করে, বিভিন্ন পণ্ডিতরা যে তারিখগুলি বরাদ্দ করেন সেগুলিকে প্রায়শই অন্যান্য সাহিত্যের আপেক্ষিক কালানুক্রমিকতার জন্য আবেদন করা হয়তামিল এবং সংস্কৃত ভাষায়। তিরুমন্তিরামের ৭৪ নম্বর শ্লোক দাবি করে যে তিরুমন্তিরাম রচনা করার আগে তিরুমুলার ৭ যুগ বেঁচে ছিলেন।

তথ্যসূত্র
---------

1. ↑  *Tirumantiram A Tamil scriptural Classic. By Tirumular. Tamil Text with English Translation and Notes*, B. Natarajan. Madras, Sri Ramakrishna Math, 1991, p.12.

বহিঃসংযোগ
---------




* Thirumanthiram with Tamil explanation — Tamil version of Thirumanthiram
* Tirumantiram — English version of Thirumanthiram
*বম্বিসিল্লা গারুলাস* অন্টারিও, কানাডা
*Bombycilla garrulus* 
**বোহেমীয় ওয়াক্সউইং** (বৈজ্ঞানিক নাম: Bombycilla garrulus) হচ্ছে প্যাসারিন জাতের পাখি যারা ইউরেশিয়ার উত্তরাঞ্চলের জঙ্গলে এবং উত্তর আমেরিকায় বাস করে। এদের পালকে লাল মোমের মত আভা থাকায় এদের ইংরেজি নাম এরকম। আকার এবং পাখনার পার্থক্যের কারণে এরা সিডার ওয়াক্সউইং এবং জাপানী ওয়াক্সউইং থেকে আলাদা পাখি।

শ্রেণীবিন্যাস
-------------

ওয়াক্সউইং বম্বিসিলিডি পরিবারের ছোট লেজের পাখি। ক্যারোলাস লিনিয়াস ১৭৫৮ সালে তার সিস্টেমা ন্যাচারাই গ্রন্থে এদেরকে উল্লেখ করেন Lanius Garrulus নামে। ১৮০৮ সালে লুই জ্য পিয়েরে ভিয়েইল্লট এদেরকে বর্তমান গোত্র বোম্বিসিল্লাতে স্থানান্তরিত করেন। গোত্র নাম বোম্বিসিল্লা এসেছে গ্রীক শব্দ বোমবাক্স থেকে যার অর্থ সিল্ক এবং আধুনিক লাতিন সিল্লা থেকে যার অর্থ লেজ।

বর্ণনা
------

বোহেমিয় ওয়াক্সউইং এর দৈর্ঘ্য ১৯-২৩ সেমি এবং ডানার বিস্তৃতি ১২.৬-১৪ সেমি এবং গড় ওজন ৫৫ গ্রাম। এদের লেজ খাঁটো। এরা পরিচর্যার মাধ্যমে এদের নরম ঘন পালককে সবসময় ভালো অবস্থায় রাখে।

বাসস্থান
--------

এরা ইউরেশিয়ার উত্তরাঞ্চলে এবং উত্তর আমেরিকায় বাস করে। ইউরেশিয়া তে এরা গাছেই বাসা বাঁধে। এরা অভিবাসী ধরনের পাখি। খাবার থাকলে এরা থাকে। খাবার ফুরিয়ে গেলে এরা এলাকা ছেড়ে চলে যায়।

স্বভাব
------

ফেব্রুয়ারি/মার্চে এরা এদের শীতকালীন আবাস থেকে ফিরতে শুরু করে। উত্তরাঞ্চলের পাখিরা এপ্রিল/মে'র আগে নিজেদের আবাসভূমিতে ফিরতে পারে না। এরা জুন থেকে জুলাইয়ের মধ্যে বাসা বাঁধে। ভালো বাসা বাঁধার জায়গা পেলে কয়েক জোড়া পাখি পাশাপাশি বাসা বাঁধে। এরা -৭ টি ডিম পাড়ে। স্ত্রী পাখি ১৩/১৪ দিন একাই ডিমে তা দেয়। পুরুষ পাখিটি স্ত্রী পাখিটির জন্য খাবার নিয়ে আসে।

তথ্যসূত্র
---------

1. ↑  "*Bombycilla garrulus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **বোহেমীয় ওয়াক্সউইং** সংক্রান্ত মিডিয়া রয়েছে।

* 

* উইকিপ্রজাতিতে***Bombycilla garrulus*** সম্পর্কিত তথ্য।
* Bohemian waxwing Species Account – কর্নেল ল্যাব অভ অর্নিথোলজি
* বোহেমীয় ওয়াক্সউইং ভিডিও, আলোকচিত্র ও ডাক, the Internet Bird Collection
ভলতয়ের
এটি গ্রেগরীয় বর্ষপঞ্জী অনুযায়ী ১৬৯০-এর দশক। এটি শুরু হয়েছে ১লা জানুয়ারি, ১৬৯০ থেকে এবং শেষ হয়েছে ৩১ ডিসেম্বর, ১৬৯৯ তারিখে।

ঘটনা
----

### ১৬৯০

এই অনুচ্ছেদটি ১৬৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯১

এই অনুচ্ছেদটি ১৬৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯২

এই অনুচ্ছেদটি ১৬৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯৩

এই অনুচ্ছেদটি ১৬৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯৪

এই অনুচ্ছেদটি ১৬৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯৫

এই অনুচ্ছেদটি ১৬৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯৬

এই অনুচ্ছেদটি ১৬৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯৭

এই অনুচ্ছেদটি ১৬৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯৮

এই অনুচ্ছেদটি ১৬৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

* জানুয়ারি ১ – এবিনাকি উপজাতি এবং ম্যাসাচুসেটসের মধ্যে চুক্তি সম্পাদিত হয়। যার ফলে, নিউ ইংল্যান্ড যুদ্ধের পরিসমাপ্তি ঘটে।

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

সমতটের জায়গিরদার সাবর্ণ রায়চৌধুরী পরিবার ১০ নভেম্বর তারিখে কলকাতা - সুতানুটি - গোবিন্দপুর গ্রাম তিনটির ইজারা ইস্ট ইন্ডিয়া কোম্পানির প্রতিনিধি ক্যাপ্টেন চার্লস আয়ারকে দিয়েছিলেন । ( ব্রিটিশ মিউজিয়ামে সংরক্ষিত নথি নং ৩৯, অতিরিক্ত পান্ডুলিপি নং ২৪০৩৯ ) । দলিলটি সই হয়েছিল সাবর্ণ রায়চৌধুরী পরিবারের আটচালায়, যা আজ পর্যটকদের নিকট একটি দর্শনীয় স্থান ।

### ১৬৯৯

এই অনুচ্ছেদটি ১৬৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর